หัวหน้าห้าขวบ

หัวหน้าห้าขวบ เป็นรายการโทรทัศน์ประเภทเกมโชว์ที่ให้เด็กหรือเยาวชน รับบทบาทในฐานะ "หัวหน้า" ที่จะต้องปฏิบัติภารกิจออกคำสั่งหรือแสดงความสามารถทางด้านต่าง ๆ เพื่อให้ฝ่ายผู้ใหญ่หรือ "ลูกน้อง" ที่ตนได้เลือกไว้ต้องร่วมปฏิบัติภารกิจให้สำเร็จ ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) เริ่มออกอากาศครั้งแรกเมื่อวันที่ 15 พฤษภาคม – 7 ตุลาคม พ.ศ. 2561 ทางสถานีโทรทัศน์ช่องเวิร์คพอยท์ (ช่องโทรทัศน์ระบบดิจิทัลหมายเลข 23) ดำเนินรายการโดย ศิวัฒน์ โชติชัยชรินทร์ ปัจจุบันยุติการออกอากาศแล้ว

 ระยะเวลาในการออกอากาศ 
 สถานีโทรทัศน์ที่ออกอากาศ วัน เวลา ระยะเวลา สถานีโทรทัศน์ช่องเวิร์คพอยท์ วันอังคาร 20.05 – 21.15 น. 15 พฤษภาคม – 28 สิงหาคม พ.ศ. 2561 วันอาทิตย์ 12.30 – 13.30 น. 2 กันยายน – 7 ตุลาคม พ.ศ. 2561

 ผู้ดำเนินรายการ 
 พิธีกรหลัก 
 ศิวัฒน์ โชติชัยชรินทร์ (ซี)
 ผู้ช่วยพิธีกร 
ในที่นี้คือผู้ที่ทำหน้าเป็นผู้ดูแลเด็กหรือเยาวชนรวมทั้งผู้ใหญ่ทั้ง 3 คน โดยจะผลัดเปลี่ยนบุคคลที่ทำหน้าที่นี้ตอนละ 1 คน
 เจริญพร อ่อนละม้าย (โก๊ะตี๋ อารามบอย)
 ณัฐพงษ์ แตงเกษม (ดีเจโป้ง)
 ดนู ชุตินาวี (ดะ ตลกหกฉาก)
 สุดารัตน์ บุตรพรม (ตุ๊กกี้ ชิงร้อย)

 รูปแบบและกติกาของรายการ 
ในแต่ละตอนที่ออกอากาศ เด็กหรือเยาวชนที่ได้เข้ามาร่วมรายการ 1 คนจะได้รับบทบาทเป็น "หัวหน้า" แล้วทำหน้าที่คัดเลือกผู้ใหญ่เพียงจำนวน 3 คน จากใน 5 คน โดยจะปรากฏตัวบนสายพานที่เลื่อนผ่านและใช้เวลาคนละ 30 วินาที หากหัวหน้าสับคันโยกเพื่อหยุดสายพาน ผู้ใหญ่คนนั้นจะได้มาเป็น "ลูกน้อง" ในการปฏิบัติภารกิจที่เกี่ยวข้องกับความรู้และความสามารถของหัวหน้า จำนวน 4 ภารกิจ โดยลูกน้องที่ได้รับเลือกจากหัวหน้าในแต่ละภารกิจต้องมาปฏิบัติภารกิจบนเวทีด้านหน้า ส่วนหัวหน้าจะทำหน้าที่ให้ข้อมูลและสังเกตการณ์อยู่ใน "ห้องบัญชาการ" ด้านหลังเวที พร้อมกับผู้ช่วยพิธีกรและลูกน้องที่ไม่ได้ปฏิบัติภารกิจนั้น ๆ

โดยในแต่ละภารกิจมีทั้งภารกิจที่ให้ลูกน้องเล่นจำนวน 1 คน, ให้ลูกน้องเล่นจำนวน 2 คน, ให้ลูกน้องเล่นทั้ง 3 คน และภารกิจที่หัวหน้าต้องร่วมเล่นกับลูกน้องด้วย ทั้งนี้ ขึ้นอยู่กับรายละเอียดของภารกิจนั้น ๆ ในแต่ละตอนที่ออกอากาศ

ถ้าลูกน้อง (บางภารกิจหัวหน้าต้องมาเล่นด้วย) สามารถปฏิบัติภารกิจได้สำเร็จ ทั้งหัวหน้าและลูกน้องจะได้รับเหรียญรางวัล โดยจะแยกเป็น 3 แบบ เพื่อเป็นเกณฑ์ในการตัดสินผลของการปฏิบัติภารกิจ ได้แก่
 สำเร็จ 4 ภารกิจ จะได้รับ ภาพเหรียญทอง เหรียญทอง
 สำเร็จ 3 ภารกิจ จะได้รับ ภาพเหรียญเงิน เหรียญเงิน
 สำเร็จ 2 ภารกิจ จะได้รับ ภาพเหรียญทองแดง เหรียญทองแดง

อนึ่ง ในกรณีที่ลูกน้อง (หรือหัวหน้า) ปฏิบัติภารกิจสำเร็จเพียง 1 ภารกิจ หรือไม่สามารถปฏิบัติภารกิจสำเร็จแม้แต่ภารกิจเดียว จะไม่ได้รับเหรียญรางวัลใด ๆ

 อ้างอิง 

 แหล่งข้อมูลอื่น 
 แนะนำรายการ  "หัวหน้าห้าขวบ"  : ในเว็บไซต์ของสถานีโทรทัศน์ช่องเวิร์คพอยท์
 เด็ก ๆ โดนใจ: ในเว็บไซต์ของหนังสือพิมพ์ไทยรัฐ


หมวดหมู่:รายการโทรทัศน์ช่องเวิร์คพอยท์ทีวี
หมวดหมู่:เกมโชว์ไทยในคริสต์ทศวรรษ 2010
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2561
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2561